**Vispārīgā vienošanās Nr.01J02-1/244**

**LVGMC Nr.4-1/ \_\_\_/ 16**

Rīgā, 2016. gada 26.oktobrī

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi un rektora deleģējumu, rīkojas finanšu prorektorsIngars Eriņš (turpmāk – Pasūtītājs), no vienas puses,

un

**VSIA „Latvijas Vides, ģeoloģijas un meteoroloģijas centrs”**, vienotais reģistrācijas Nr.50103237791, kuru saskaņā ar valdes pilnvarojumu pārstāv tās valdes priekšsēdētājs Kristaps Treimanis (turpmāk – Piegādātājs), no otras puses, abi kopā un katrs atsevišķi turpmāk saukti Puse/Puses, atbilstoši iepirkuma „**Laboratoriju pakalpojumi Rīgas Tehniskās universitātes vajadzībām**”, ID Nr.: **RTU-2016/109** (turpmāk – Iepirkums), rezultātiem iepirkuma daļā Nr.2 “Notekūdens ķīmiskās analīzes” projekta CB50 „Eksperimentālo ūdenstilpņu pielietojums piesārņojuma ierobežošanai Baltijas jūrā – WATERCHAIN” (RTU PVS ID 1989) (turpmāk – Projekts) ietvaros, noslēdz šādu Vispārīgo vienošanos (turpmāk – Vienošanās):

1. **Pušu apliecinājumi**
   1. Puses apstiprina, ka tām ir tiesības slēgt šāda satura Vienošanos un uzņemties Vienošanās tekstā noteiktās saistības pilnā apjomā, Pušu pārstāvju pilnvarojums atbilst normatīvo aktu un Pušu darbības pamatdokumentu prasībām, par pilnvarojumu nepastāv strīds un uz to nav attiecināmi nekādi ierobežojumi. Pušu pārstāvji ir iepazinušies ar otras Puses pārstāvja pilnvarojumu un šajā sakarībā nav neskaidrību un domstarpību.
   2. Piegādātājs apstiprina, ka Vienošanās slēgšanas brīdī Piegādātājs atbilst visām tām prasībām, kuras saskaņā ar Latvijas Republikā spēkā esošajiem normatīvajiem aktiem attiecināmas uz Piegādātāja darbību Vienošanās ietvaros.
   3. Piegādātājs apstiprina, ka Vienošanās slēgšanas brīdī Piegādātājs atbilst visām tām prasībām, kuras saskaņā ar Iepirkuma noteikumiem ir attiecināmas uz Piegādātāju.

**2.Vienošanās priekšmets un Vienošanās darbības laiks**

* 1. Pasūtītājs uzdod un Piegādātājs apņemas ar saviem spēkiem, tehniskajiem līdzekļiem veikt notekūdens un dūņu paraugu testēšanu Centrālās Baltijas jūras reģiona pārrobežu sadarbības programmas projekta CB50 „Eksperimentālo ūdenstilpņu pielietojums piesārņojuma ierobežošanai Baltijas jūrā – WATERCHAIN” (RTU PVS ID 1989) ietvaros atbilstoši Iepirkuma nolikumam, Tehniskajam, Finanšu piedāvājumam (pielikums Nr.1), Vienošanās noteikumiem un Latvijas Republikā spēkā esošajiem normatīvajiem aktiem (turpmāk – Pakalpojums).
  2. Piegādātājs Pakalpojumu sniedz atbilstoši Pasūtītāja pārstāvja veiktajiem pasūtījumiem.
  3. Pasūtītājs Vienošanās izpildes laikā var iegādāties Pakalpojumu tādā apjomā, kāds tam ir nepieciešams, un negarantē maksimālā apjoma un visu pozīciju iegādi par visu Vienošanās kopējo cenu.
  4. Piegādātājs nodrošina Pakalpojuma sniegšanu ar kvalificētu darbaspēku, kas nepieciešams Vienošanās saistību izpildei.
  5. Piegādātājs ievēros informācijas, kas iegūta, testējot paraugus, konfidencialitāti.
  6. Piegādātājam nav tiesību bez iepriekšēja saskaņojuma ar Pasūtītāju nodot Pakalpojumu vai to daļas izpildi trešajām personām.
  7. Veicot Pakalpojuma izpildi, Piegādātājam ir tiesības pieaicināt Pakalpojuma izpildē apakšuzņēmējus atbilstoši iepirkuma piedāvājumā norādītajam, vienlaikus nodrošinot, lai apakšuzņēmējiem tiktu sniegta Piegādātāja rīcībā esošā informācija, ciktāl tā ir nepieciešama Vienošanās paredzēto saistību savlaicīgai un kvalitatīvai izpildei. Piegādātājs atbild par apakšuzņēmēju darba rezultātiem, kurus Pakalpojuma ietvaros tas nodod Pasūtītājam.
  8. Piegādātājam ir jāsaskaņo ar Pasūtītāju, personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Vienošanās izpildē.

1. **Vienošanās summa un termiņš**
   1. Vienošanās maksimālā summa par Vienošanās 2.1. apakšpunktā noteiktajiem pakalpojumiem ir 6 200 (seši tūkstoši divi simti) *euro* bez pievienotās vērtības nodokļa (turpmāk – PVN).
   2. Piegādātāja Tehniskajā, Finanšu piedāvājumā (pielikums Nr.1) iekļautās vienību cenas ir nemainīgas visā Vienošanās darbības laikā. Piegādātājam ir tiesības sniegt Pakalpojumu par vienības cenu, kas ir mazāka, nekā tā Tehniskajā, Finanšu piedāvājumā norādītā.
   3. Vienošanās 2.1.punktā noteiktā Pakalpojuma sniegšanas termiņš ir līdz 2018.gada 30.jūnijam vai līdz kopējās Vienošanās 3.1.punktā minētās līgumcenas sasniegšanai, atkarībā kurš no nosacījumiem iestājas pirmais.
2. **Pušu pārstāvji**
   1. Pasūtītājs pilnvaro Ūdens pētniecības laboratorijas vadošo pētnieci Kristīnu Tihomirovu, tālr. 266441368, e-pasts: kristina.tihomirova@rtu.lv, lai Vienošanās darbības laikā kontrolētu Vienošanās tekstā noteikto saistību izpildi un veiktu šādas darbības:
      1. Pieteikt Piegādātājam Pakalpojumu atbilstoši Tehniskajam, Finanšu piedāvājumam (pielikums Nr.1), par to paziņojot Vienošanās 4.3.punktā minētajai Piegādātāja kontaktpersonai;
      2. pārbaudītu Pakalpojuma kvalitāti un atbilstību Tehniskajam, Finanšu piedāvājumam;
      3. pieņemtu testēšanas rezultātus un parakstītu Piegādātāja iesniegto nodošanas – pieņemšanas aktu;
      4. informētu Puses par konstatētajiem Pakalpojuma trūkumiem.
   2. Pasūtītāja darbinieks ir tiesīgs veikt Vienošanās 4.1. punktā minētās darbības uz atsevišķa Pasūtītāja pilnvarojuma pamata.
   3. Piegādātāja atbildīgā persona par Vienošanās izpildi: Klientu apkalpošanas daļas speciāliste Ramona Uzulniece, tālr.67032669, e-pasts: [ramona.uzulniece@lvgmc.lv](mailto:ramona.uzulniece@lvgmc.lv) un klientu.serviss@lvgmc.lv, fakss: 67144390, kuram ir noteikti šādi pienākumi:
      1. saskaņot ar Pasūtītāju katra pakalpojuma sniegšanas laiku un apjomu;
      2. parakstīt nodošanas – pieņemšanas aktu;
      3. koordinēt Vienošanās tekstā noteikto saistību izpildi no Piegādātāja puses.
3. **Pakalpojuma pasūtīšana un Pakalpojuma veikšanas kārtība** 
   1. Pasūtītājam ir tiesības pasūtīt Piegādātājam Pakalpojumu atbilstoši Tehniskajam, Finanšu piedāvājumam (pielikums Nr.1), par to paziņojot Vienošanās 4.3.punktā minētajai Piegādātāja kontaktpersonai.
   2. Piegādātājs apstiprina Pakalpojuma pieņemšanu, nosūtot Vienošanās 4.1.punktā minētajai Pasūtītāja pilnvarotai personai e-pastu vienas darba dienas laikā no pasūtījuma saņemšanas.
   3. Pasūtītājs pēc Vienošanās 5.2.punktā minētā Piegādātāja akcepta saņemšanas piegādā Pakalpojuma veikšanai nepieciešamo paraugu Piegādātāja Tehniskajā, Finanšu piedāvājumā (pielikums Nr.1) norādītājā adresē Rīgas pilsētā vai Piegādātāja pārstāvim Rīgā, Paula Valdena 1-204, Pušu sarunātāja laikā.
   4. Piegādātājs apņemas sniegt Pakalpojumu saskaņā ar Vienošanās un Tehniskajā, Finanšu piedāvājumā (pielikums Nr.1) noteiktajām prasībām un termiņiem.
   5. Piegādātājs visas Vienošanās darbības laikā nodrošina Vienošanās 2.1.punktā noteiktā Pakalpojuma savlaicīgu un kvalitatīvu izpildi atbilstoši Vienošanās noteikumiem un Latvijas Republikas normatīvajos aktos noteiktajam.
   6. Pasūtītājs, pieņemot Pakalpojumu, pēc saviem ieskatiem veic Vienošanās izpildes pārbaudi, lai pārliecinātos par Pakalpojuma atbilstību Vienošanās prasībām, ja nepieciešams, pieaicinot ekspertus vai citus speciālistus.
   7. Pasūtītājs atbilstoši Vienošanās noteikumiem ir tiesīgs nepieņemt Pakalpojumu, ja Pasūtītājs konstatē, ka Pakalpojuma izstrāde ir veikta nekvalitatīvi, neatbilst Vienošanās noteikumiem.
   8. Pakalpojuma nepieņemšanas gadījumā Piegādātājam ir jāveic atkārtota Pakalpojuma izstrāde.
   9. Piegādātāja testēšanas pārskati tiek nosūtīti elektroniski uz Pasūtītāja pilnvarotā pārstāvja norādīto e-pasta adresi un oriģinālie testēšanas pārskati tiek nosūtīti pa pastu uz Pasūtītāja Tehniskajā, Finanšu piedāvājumā (pielikums Nr.1) norādīto adresi ne vēlāk kā 1 (viena) mēneša laikā no Pasūtītāja paraugu nodošanas brīža Piegādātājam.
   10. Ja Piegādātājs, iepriekš nebrīdinot Pasūtītāju, atkārtoti kavē kādu no šajā sadaļā minētajiem termiņiem ilgāk par 5 (piecām) darba dienām, tad tiek uzskatīts, ka Piegādātājs ir patvaļīgi pārtraucis Vienošanās izpildi. Pasūtītājam ir tiesības izvērtēt katru šādu gadījumu un nelauzt Vienošanos ar Piegādātāju.
4. **Pakalpojuma izsniegšana pēc Pakalpojuma veikšanas**
   1. Pēc Pakalpojuma izpildes nodošanas - pieņemšanas aktu par Pakalpojuma izpildi no Pasūtītāja puses paraksta Pasūtītāja pārstāvis.
   2. Pēc katra atsevišķa Pakalpojuma izpildes atbilstoši Pasūtītāja pārstāvja veiktajam pasūtījumam Piegādātājs sagatavo un iesniedz Pasūtītājam nodošanas – pieņemšanas aktu.
   3. Vienlaicīgi ar Pakalpojumiem Piegādātājs nodod Pasūtītājam visu ar Pakalpojumu sniegšanu saistīto dokumentāciju, ja tāda konkrētajiem Pakalpojumiem ir.
   4. Pasūtītājs 5 (piecu) darba dienu laikā no nodošanas – pieņemšanas akta saņemšanas nosūta Piegādātājam parakstīts nodošanas – pieņemšanas akts vai parakstīts akts (Defektu akts) ar motivētām iebildēm pieņemt daļu vai visu Pakalpojumu. Nodošanas - pieņemšanas aktā nepieņemtais Pakalpojums vai tā daļa tiek apmaksāta pēc tā pieņemšanas no Pasūtītāja puses.
   5. Piegādātājam Defektu aktā minētie defekti jānovērš aktā noteiktajā starp Pusēm saskaņotā termiņā. Piegādātājs Defektu aktā noteiktās neatbilstības (iztrūkums, nepilnvērtīga funkcionēšana u.c.) novērš bez papildus samaksas.
   6. Jautājumi par Pakalpojumu atbilstību šīs Vienošanās noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Piegādātājs novērš attiecīgos trūkumus.
5. **Norēķinu kārtība**
   1. Piegādātājs rēķinā norāda Iepirkuma un Vienošanās numuru un noslēgšanas datumu, kā arī projekta nosaukumu un numuru. Ja Piegādātājs nav iekļāvis šajā Vienošanās punktā noteikto informāciju rēķinā, tad Pasūtītājam ir tiesības prasīt Piegādātājam veikt atbilstošas korekcijas rēķinā un nemaksāt rēķinā norādīto summu līdz brīdim, kamēr Piegādātājs nav novērsīs konstatētās nepilnības.
   2. Piegādātājs sagatavo rēķinu un aprēķina PVN atbilstoši Pievienotās vērtības nodokļa likumam un citiem Latvijas Republikā spēkā esošiem normatīviem aktiem.
   3. Piegādātājs nosūta Pasūtītājam rēķinu vienas darba dienas laikā pēc Vienošanās 6.2.punktā parakstītā nodošanas – pieņemšanas akta saņemšanas.
   4. Pasūtītājs apmaksu par veiktajiem Pakalpojumiem veic 30 (trīsdesmit) dienu laikā no nodošanas – pieņemšanas akta par Pakalpojuma veikšanas abpusējas parakstīšanas un rēķina saņemšanas brīža.
   5. Pasūtītājs veic samaksu ar pārskaitījumu uz Piegādātāja norādīto norēķinu kontu.
   6. Piegādātājs Vienošanās darbības laikā nav tiesīgs mainīt pakalpojuma cenu.
   7. Jebkura maksājuma kavējuma gadījumā, Pasūtītāja turpmākās iemaksas tiek ieskaitītas šādā secībā: 1) līgumsods; 2) maksājuma parāds; 3) kārtējie maksājumi.
   8. Vienošanās 7.3. punktā minēto rēķinu Piegādātājs var nosūtīt vienā no šādiem veidiem:
      1. Papīra formātā, nosūtot to uz Pasūtītāja pasta adresi;
      2. Elektroniski, nosūtot to uz Pasūtītāja e-pastu un izmantojot drošu elektronisko parakstu;
      3. Elektroniski, nosūtot to uz Pasūtītāja e-pastu ar atsauci, ka rēķins ir sagatavots elektroniski un derīgs bez paraksta.
6. **Nepārvarama vara**
   1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst.
   2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc tās uzskata ir iespējama un paredzama tās Vienošanās tekstā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kurš satur ārkārtējo apstākļu darbības apstiprinājumu un to raksturojumu.
   3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
7. **Konfidencialitāte**
   1. Puses apņemas ievērot konfidencialitāti savstarpējās attiecībās, tajā skaitā:
      1. Nodrošināt Vienošanās tekstā minētās informācijas neizpaušanu no trešo personu puses, kas piedalās Vienošanās izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
      2. Aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Vienošanos vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama Vienošanās saistību izpildes gaitā, izņemot Latvijas Republikas normatīvajos aktos paredzētajos gadījumos;
      3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Vienošanās noteikumiem ir paredzēts darīt zināmu trešajām personām.
   2. Piegādātājs apņemas turēt noslēpumā visu informāciju, kas tieši vai netieši tam kļūst zināma par Pasūtītāja darbību, darbiniekiem un sadarbības partneriem.
   3. Puses vienojas, ka konfidencialitātes noteikumu neievērošana ir rupjš Vienošanās pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
   4. Šīs Vienošanās nodaļas noteikumiem nav laika ierobežojuma un uz to neattiecas Vienošanās darbības termiņš.
8. **Vienošanās grozījumi**
   1. Pusēm vienojoties, Vienošanās tekstā var tikt izdarīti grozījumi, papildinājumi, pievienoti pielikumi, kā arī noslēgtas papildu vienošanās, ja tās nav pretrunā ar Publisko iepirkumu likuma 67.1 panta nosacījumiem.
   2. Puses var grozīt Vienošanās noteikumus saskaņā ar Publisko iepirkumu likuma 67.1 pantu šādos gadījumos:
      1. Piegādātāja reorganizācijas rezultātā ir nepieciešams mainīt Pakalpojuma sniegšanas vietu, nodrošinot tās atbilstību iepirkuma nolikuma un Tehniskā, Finanšu piedāvājuma (pielikums Nr.1) prasībām;
      2. Noteikt papildu Pakalpojuma sniegšanas vietu, kura atbilst Iepirkuma nolikuma un Tehniskā, Finanšu piedāvājuma (pielikums Nr.1) prasībām, lai nodrošinātu Vienošanās priekšmeta izpildi Iepirkuma nolikumā noteiktajā apjomā.
   3. Piegādātājs Pakalpojuma sniegšanas vietas maiņas gadījumā par to brīdina Pasūtītāju 15 (piecpadsmit) dienas iepriekš, līdz tam nepārtraucot Pakalpojuma sniegšanu iepriekš norādītajā adresē.
   4. Jebkuras izmaiņas Vienošanās stājās spēkā tikai tad, kad tās ir noformētas rakstveidā un tās ir akceptējuši Pasūtītājs un Piegādātājs.
9. **Apakšuzņēmēju piesaiste un Vienošanās izpildē iesaistītā personāla nomaiņa**
   1. Vienošanās izpildē iesaistītā personāla un apakšuzņēmēju nomaiņas kārtība:
      1. Iepirkumā izraudzītais Piegādātājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Vienošanās izpildē, izņemot Vienošanās 11.1.2. un 11.1.4.punktā minētos gadījumus.
      2. Iepirkumā izraudzītā Piegādātāja personālu, kuru tas iesaistījis Vienošanās izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā izraudzītais Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, pēc Vienošanās noslēgšanas drīkst nomainīt tikai ar pasūtītāja rakstveida piekrišanu, ievērojot Vienošanās 11.1.3.punktā paredzētos nosacījumus.
      3. Pasūtītājs nepiekrīt Vienošanās 11.1.2.punktā minētā personāla un apakšuzņēmēju nomaiņai, ja pastāv kāds no šādiem nosacījumiem:
         1. Piegādātāja piedāvātais personāls vai apakšuzņēmējs neatbilst tām paziņojumā par līgumu un iepirkuma dokumentos noteiktajām prasībām, kas attiecas uz piegādātāja personālu vai apakšuzņēmējiem;
         2. tiek nomainīts apakšuzņēmējs, uz kura iespējām iepirkumā izraudzītais Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais Piegādātājs atsaucies, apliecinot savu atbilstību iepirkumā noteiktajām prasībām;
         3. piedāvātais apakšuzņēmējs atbilst Publisko iepirkumu likuma 8.2panta piektās daļas minētajiem kandidātu un pretendentu izslēgšanas nosacījumiem. Pārbaudot apakšuzņēmēja atbilstību, pasūtītājs piemēro Publisko iepirkumu likuma 8.2panta piektās daļas noteikumus. Publisko iepirkumu likuma 8.2panta piektajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts pasūtītājam.
      4. Iepirkumā izraudzītais Piegādātājs (Vienošanās puse) drīkst veikt apakšuzņēmēju nomaiņu, uz ko neattiecas Vienošanās 11.1.2.punkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu Vienošanās izpildē, ja iepirkumā izraudzītais Piegādātājs (Vienošanās puse) par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Vienošanās izpildē.
      5. Pasūtītājs pieņem lēmumu atļaut vai atteikt iepirkumā izraudzītā Piegādātāja (Vienošanās puse) personāla vai apakšuzņēmēju nomaiņu vai jaunu apakšuzņēmēju iesaistīšanu Vienošanās izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs nodaļas noteikumiem.
10. **Pušu savstarpējās saistības, atbildība un Vienošanās laušana**
    1. Par Tehniskajā, Finanšu piedāvājumā (pielikums Nr.1) un Vienošanās 5.nodaļā noteikto pakalpojumu nesniegšanu noteiktajā kārtībā un termiņos, Piegādātājs maksā Pasūtītājam līgumsodu 0.5% (piecas desmitdaļas procenta) apmērā no attiecīgā rēķina summas par katru nokavēto dienu, bet ne vairāk kā 10% (desmit) procenti no pasūtījumā noteiktās summas. Līgumsoda samaksa neatbrīvo Piegādātāju no šīs Vienošanās saistību pienācīgas un pilnīgas izpildes.
    2. Ja Piegādātājs Vienošanās 5.10.punkta izpratnē ir patvaļīgi pārtraucis Vienošanās izpildi, Pasūtītājs ir tiesīgs pieprasīt Piegādātājam līgumsodu 500 (pieci simti) *euro* apmērā.
    3. Ja Pasūtītājs pārkāpj šī Vienošanās 7.4.punktā noteikto samaksas termiņu, tad Piegādātājs ir tiesīgs iekasēt no Pasūtītāja līgumsodu 0,5 % (piecas desmitdaļas procenta) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit) procenti no savlaicīgi nesamaksātās Vienošanās summas. Līgumsoda samaksa neatbrīvo Pasūtītāju no šīs Vienošanās saistību pienācīgas un pilnīgas izpildes.
    4. Vienošanās dalībnieka kopējais līgumsods visā Vienošanās darbības laikā nedrīkst pārsniegt 10% (desmit) procentus no Vienošanās 3.1.punktā minētās summas.
    5. Ja Piegādātājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, Puses vienojas, ka šādā gadījumā Piegādātājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.
    6. Pasūtītājs var vienpusēji atkāpties no Vienošanās, par to rakstveidā paziņojot Piegādātājam divas nedēļas iepriekš, ja:
       1. divu nedēļu laikā no paziņojuma par sniegtā Pakalpojuma neatbilstību Vienošanās tekstam un normatīvajos aktos noteiktajam saņemšanas Piegādātājs to nav novērsis;
       2. Piegādātājs Vienošanās noslēgšanas vai Vienošanās izpildes laikā sniedzis nepatiesas vai nepilnīgas ziņas vai apliecinājumus;
       3. Objektīvu iemeslu dēļ nav iespējams turpināt Vienošanos vai turpmāk nav nepieciešamība pēc Pakalpojuma;
       4. Piegādātājs ir patvaļīgi pārtraucis Vienošanās izpildi;
       5. Pasūtītājs ir iesniedzis vismaz 4 (četrus) Vienošanās 6.4.punktā minētos Defektu aktus;
       6. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Vienošanās izpildi saskaņā ar Vienošanās noteikumiem vai kas negatīvi ietekmē Pasūtītāja tiesības, kuras izriet no Vienošanās.
    7. Citos gadījumos Vienošanos var izbeigt vienpusēji tikai gadījumos, kas tieši paredzēti Latvijas Republikas normatīvajos aktos vai Vienošanās tekstā.
    8. Jebkurā Vienošanās izbeigšanas gadījumā Piegādātājs apņemas izpildīt visas saistības, kas radušās līdz Vienošanās izbeigšanas brīdim.
    9. Jebkurā Vienošanās izbeigšanas gadījumā Pasūtītājs apņemas 30 (trīsdesmit) dienu laikā no tās izbeigšanas brīža veikt pilnīgu samaksu Piegādātājam par faktiski sniegto pakalpojumu, kā arī nokārtot visas citas saistības pret Piegādātāju.
11. **Nobeiguma nosacījumi**
    1. Vienošanās nodaļu virsraksti ir lietoti vienīgi ērtībai un nevar tikt izmantoti šīs Vienošanās noteikumu interpretācijai.
    2. Pusēm ir jāinformē vienai otra nedēļas laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
    3. Visus strīdus un domstarpības, kas varētu rasties sakarā ar Vienošanās saistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši Latvijas Republikas normatīvo aktu prasībām.
    4. Vienošanās sagatavota un parakstīta 2 (divos) eksemplāros uz 11 (vienpadsmit) lapaspusēm. Abiem Vienošanās eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
    5. Visos citos jautājumos, ko neregulē Vienošanās noteikumi, Puses ievēro spēkā esošajos Latvijas Republikas normatīvajos aktos noteikto kārtību.
    6. Puses ar saviem parakstiem apliecina, ka tām ir saprotams Vienošanās saturs, nozīme un sekas, tās atzīst Vienošanos par pareizu, savstarpēji izdevīgu un labprātīgi vēlas to pildīt.
    7. Vienošanās pielikumi:
       1. Pielikums Nr.1 – Tehniskais, Finanšu piedāvājums uz 3 (trīs) lapaspusēm.
12. **Pušu Rekvizīti**

|  |  |
| --- | --- |
| **Pasūtītājs** **Rīgas Tehniskā universitāte**  Izglītības iestādes Reģ. Nr.: 3341000709 Adrese: Kaļķu iela 1, Rīga, LV – 1658  PVN Reģ.: LV90000068977  Konta Nr.: LV49TREL9150176049000  Projekts: Waterchain W71, W1989  \_\_/paraksts/\_\_\_\_\_\_\_\_\_\_\_/I.Eriņš/ | **Piegādātājs** **VSIA “Latvijas Vides, ģeoloģijas un meteoroloģijas centrs”**  Adrese: Maskavas iela 165, Rīga, LV–1019  Reģ. Nr.: 50103237791  PVN Reģ.:LV50103237791  Konta Nr.: LV48NDEA0000082360836  \_\_/paraksts/\_\_\_\_\_\_\_\_\_\_\_/K.Treimanis/  z.v. |

Pārstāvis:

\_\_/paraksts/\_\_\_\_\_\_\_\_\_\_\_/K.Tihomirova/